ஆபகூக்

தேவனிடத்தில் கேள்வி கேட்டல்

ஆபகூக்கின் பின்னணி

ஆபகூக்கில் தேவனுக்கும் ஆபகூக்கிற்கும் இடையே நடைபெற் விரிவான உரையாடல் இடம்பெறுகிறது. அதி 1-2

தேவன் உலகத்தில் தமது கிரியை நடப்பிப்பதில்லை என்ற குறையோடு தீர்க்கதரிசி இந்த உரையாடலை ஆரம்பிக்கிறான்.

* துன்மார்க்கம் வெளியரங்கமாகவே பெருகியிருக்கும் நிலையில் தேவன் அசாத்தியமான மௌனத்தில் இருப்பது ஏன்?

*தேவன் எங்கே? இந்த சூழ்நிலை தொடர அவர் எவ்வளவு காலம் இடமளிக்கப்போகிறார்?

* மற்ற தீர்க்கதரிசிகளைப்போல தேவன் அவனைக்கொண்டு ஜனங்களிடத்தில் பேசுவது மாறி ஆபகூக் தேவனிடத்தில்பேசி அவரிடத்தில் கேள்விகள் கேட்கிறான்.

ஆபகூக் தேவனிடம் 2 பிரதான கேள்விகளை கேட்டான்.

* 1வது கேள்வி: யூதாவில் பெருகியிருக்கும் துன்மார்க்கத்தையும் பாவத்தையும் தேவன் தண்டியாமல் இருப்பது ໑ (1:2-4)?

* 2வது கேள்வி: பரிசுத்த தேவனாகிய கர்த்தர் யூதர்களை காட்டிலும் துன்மார்க்கராய் இருக்கிற பாபிலோனியர்களை கொண்டு யூதர்களை தண்டிப்பது ஏன் (1:12-2:1)?

1வது கேள்விக்கான தேவனுடைய பதில் : 1:5-11

2வது கேள்விக்கான தேவனுடைய பதில் : 2:2-10

ஆபகூக்கின் பின்னணி

• பாபிலோனியர்களின் கைகளினால் தண்டனை வரப்போகிறது என்று தீர்க்கதரிசனம் வெளிப்பட்டதால் யூதாவில் மனந்திரும்புதலும், மறுசீரமைப்பும் ஏற்பட்டிருக்க வேண்டும். ஆனால் அவ்வாறு ஏதும் நடவாமல் துன்மார்க்கம் யூதாவில் தொடர்ந்தது.

யோயாக்கீம் மோசமான ராஜாவாக இருந்தான். அவனைக் குறித்து எரேமியா உன் கண்களும் உன் மனதுமோவென்றால் தற்பொழிவின்மேலும், குற்றமில்லாத இரத்தத்தைச் சிந்துவதின்மேலும், இடுக்கமும் நொறுக்குதலும் செய்வதின்மேலுமே அல்லாமல் வேறொன்றின்மேலும்

வைக்கப்படவில்லை. என்று எழுதிவைத்தான். (எரே 22:17, ஆப 1:2-4, 2இரா 23:34-24:5)

* இந்த புத்தகத்தின் நன்கு அறியப்பட்ட வசனம் 2:4ல் .இதோ, அகங்காரியாயிருக்கிறானே, அவனுடைய ஆத்துமா அவனுக்குள் செம்மையானதல்ல; தன் விசுவாசத்தினாலே நீதிமான் பிழைப்பான்.

* முதலாம் அதிகாரத்தில் கர்த்தரை கேள்வி கேட்டவன் மூன்றம் அதிகாரத்தில் கர்த்தரை முழுமையாக நம்புகிறவனாக மாறியிருந்தான். ஆனாலும் சூழ்நிலைகள் மாறியிருக்கவில்லை.

* மாறியது தீர்க்கதரிசியின் இருதயம் மாத்திரமே. அவன் கர்த்தரை நம்புகிறதில் ஆறுதல் அடைந்தான்.

இந்த முக்கியமான வசனம் ரோம 1:17, கலா 3:11, எபி 10:38 ஆகிய இடங்களில் மேற்கோள் காட்டப்படுகிறது.

திருப்தியாயிருத்தல் மற்றும் விசுவாசத்தில் வளருதலுக்கான மையக்கொள்கை இதுவே.

துதித்தலின் பெரிய சங்கீதம்

ஆபகூக் 3:17-19

17. அத்திமரம் துளிர்விடாமற்போனாலும், திராட்சச்செடிகளில் பழம் உண்டாகாமற் போனாலும், ஒலிவமரத்தின் பலன் அற்றுப்போனாலும், வயல்கள் தானியத்தை விளைவியாமற்போனாலும், கிடையில் ஆட்டுமந்தைகள் முதலற்றுப்போனாலும், தொழுவத்திலே மாடு இல்லாமற்போனாலும்,18. நான் கர்த்தருக்குள் மகிழ்ச்சியாயிருப்பேன், என் இரட்சிப்பின் தேவனுக்குள் களிகூருவேன். 19. ஆண்டவராகிய கர்த்தர் என் பெலன்; அவர் என் கால்களை மான்கால்களைப்போலாக்கி, உயரமான ஸ்தலங்களில் என்னை நடக்கப்பண்ணுவார். இது நெகிநோத் என்னும் வாத்தியத்தில் வாசிக்க இராகத்தலைவனுக்கு ஒப்புவிக்கப்பட்ட சங்கீதம்.

இந்தப் புத்தகத்தின் முக்கிய பகுதிகள்

I.அறிமுகம் 1:1

II. ஆபகூக்கின் பிரச்சினைகள் 1:2-2:20

A. 1வது பிரச்சினை: யூதாவில் துன்மார்க்க நடக்கைகள் தொடர தேவன் அனுமதித்தது ஏன்? 1:2-4

B. 1வது பதில்:1:5-11

C. 2வது பிரச்சினை: யூதாவை தண்டிக்க தேவன் துன்மாரக்கரை பயன்படுத்துவது ஏன்? 1:12-2:1

D. 1வது பதில்: 2:2-20

III. ஆபகூக்கின் துதி 3:1-19

A.தேவனின் சுபாவத்தை துதித்தல் 3:1-3

B. தேவனின் வல்லமையை துதித்தல் 3:4-7

C. தேவனின் நோக்கத்தை துதித்தல் 3:8-16

D. தேவன்மேல் வைத்த விசுவாசத்தின் நிமித்தம் துதித்தல் 3:17-19


